## El Consell aprova un conveni entre Serveis Socials i la Coordinadora Valenciana d’ONG per a accions de sensibilització sobre cooperació

*** El conveni establix actuacions de comunicació i acompanyament en matèria de cooperació i solidaritat dirigides a la ciutadania
* La Conselleria de Serveis Socials destina al conveni 250.000 euros**

El Ple del Consell ha aprovat un conveni de col·laboració entre la Vicepresidència Segona i Conselleria de Serveis Socials, Igualtat i Habitatge i la Coordinadora Valenciana d’Organitzacions No Governamentals per a l’execució del projecte ‘El dret a la participació en la construcció d’una societat responsable i solidària a través de la coordinació, la comunicació, l’acompanyament i la sensibilització de la ciutadania valenciana sobre el seu rol en la cooperació per al desenvolupament valenciana’.

La Conselleria finançarà les activitats d’este conveni amb una aportació de 250.000 euros.

El principal objectiu d’este conveni és contribuir al desenvolupament humà sostenible i a la realització efectiva dels drets humans de les persones i les poblacions que viuen en contextos de més vulnerabilitat, pobresa i exclusió.

Tot això per a fomentar una ciutadania valenciana crítica, corresponsable i mobilitzada a favor del desenvolupament sostenible, la igualtat de gènere i la defensa dels drets humans.

Per a complir estos objectius, el conveni establix una sèrie d’accions de comunicació i sensibilització en matèria de cooperació i solidaritat.

Entre estes accions destaca la participació de la Coordinadora en fòrums de consulta liderats per l’Administració pública; l’acompanyament de les noves corporacions municipals i autonòmiques en la posada en marxa de les polítiques de cooperació; la formació per al personal de les administracions, i l’assessorament de la ciutadania i de les ONGD.

Per a difondre les actuacions, el conveni també inclou la generació de nous continguts i el manteniment de la pàgina web de la Coordinadora; la dinamització de les seues xarxes socials; l’impuls de les relacions amb els mitjans de comunicació i la generació de continguts del seu interés; l’actualització de materials de difusió, així com el desenvolupament de la 2a fase del Pla estratègic de comunicació.

De la mateixa manera, este conveni també contribuirà a l’impuls de la trobada que se celebra en el marc del Dia Mundial del Comerç Just, la formació interna i dels futurs agents de cooperació, el foment de diàleg i aliances en el sector de cooperació al desenvolupament, així com iniciatives de les organitzacions per a millorar els processos interns respecte a l’impacte social.

Fecha: 17/10/2023